** ΑΝΑΡΤΗΤΕΑ ΣΤΗΝ ΔΙΑΥΓΕΙΑ**

**Λιβαδειά 30/06/2021**

**Αριθμ. Πρωτ.12004**

**ΑΠΟΣΠΑΣΜΑ**

Από το πρακτικό της 5ης/2021 ΤΑΚΤΙΚΗΣ ΜΕ ΤΗΛΕΔΙΑΣΚΕΨΗ ΣΥΝΕΔΡΙΑΣΗΣ

της Επιτροπής Ποιότητας Ζωής Δήμου Λεβαδέων

**Αριθμός απόφασης 9 /2021**

**ΘΕΜΑ:** Απομάκρυνση κάδου απορριμμάτων από το σημείο 112 της οδού Καραγιαννοπούλου.

Στη Λιβαδειά σήμερα την 24η Ιουνίου 2021, ημέρα Πέμπτη και ώρα 13.30, συνεδρίασε με τηλεδιάσκεψη η Επιτροπή Ποιότητας Ζωής, μετά την με αριθμ. πρωτ.: 11293/18-06-2021 πρόσκληση του Προέδρου της και Δημάρχου Λεβαδέων κ. Ιωάννη Δ. Ταγκαλέγκα, βάσει των διατάξεων:

1) του άρθρου 77 του Ν. 4555/2018, όπως τροποποιήθηκε από το άρθρο 184 του Ν. 4635/2019,

2) του άρθρου 10 της από 11/3/2020 Πράξης Νομοθετικού Περιεχομένου (ΦΕΚ 55/Α/11-3-2020) “Κατεπείγοντα μέτρα αντιμετώπισης των αρνητικών συνεπειών της εμφάνισης του κορωνοϊού COVID-19 και της ανάγκης περιορισμού της διάδοσής του”,

3) της με αριθμ. πρωτ.: 18318/13-3-2020 (ΑΔΑ 9ΛΠΧ45ΜΤΛ6-1ΑΕ) εγκυκλίου του Υπουργείου Εσωτερικών “Σύγκληση συλλογικών οργάνων των δήμων, των περιφερειών και των εποπτευόμενων νομικών τους προσώπων, κατά το διάστημα λήψης των μέτρων αποφυγής διάδοσης του κορωνοϊού COVID-19,

4) της 40/20930/31-3-2020 (ΑΔΑ: 6ΩΠΥ46ΜΤΛ6-50Ψ) εγκυκλίου του Υπουργείου Εσωτερικών “Ενημέρωση για την εφαρμογή του κανονιστικού πλαισίου αντιμετώπισης του κορονωϊού COVID-19, αναφορικά με την οργάνωση και λειτουργία των δήμων”.

5) Την παρ.3 του υπ.αριθμ.ΔΙΔΑΔ/Φ69/133/ΟΙΚ.20764/7-11-20 εγκ.του ΥΠΕΣ. (ΑΔΑ:Ψ48Γ46ΜΤΠ6-ΛΣΡ)

Ο Πρόεδρος της ΕΠΟΙΖΩ κ. Ιωάννης Δ. Ταγκαλέγκας – Δήμαρχος Λεβαδέων - κήρυξε την έναρξη της συνεδρίασης, αφού διαπιστώθηκε ότι υπάρχει η νόμιμη απαρτία επειδή σε σύνολο εννέα (9) τακτικών μελών ήταν παρόντα επτά (7) ήτοι:

ΠΑΡΟΝΤΕΣ ΑΠΟΝΤΕΣ

1. Ταγκαλέγκας Δ. Ιωάννης - Πρόεδρος 1. Τζουβάρας Νικόλαος

2. Καλογρηάς Αθανάσιος 2. Πλιακοστάμος Κων/νος

3. Σαγιάνης Μιχαηλ Οι οποίοι δεν προσήλθαν αν και

4. Γιαννακόπουλος Βρασίδας κλήθηκαν νόμιμα.

5. Τσεσμετζής Εμμανουήλ

6. Τόλιας Δημήτριος

7. Αρκουμάνης Πέτρος

Τα πρακτικά της συνεδρίασης τηρήθηκαν από την προϊσταμένη του Τμήματος Υποστήριξης Πολιτικών Οργάνων.

…………………………………………………………………………………………………………………………………………..

Εισηγούμενος το 5ο θέμα της ημερήσιας διάταξης έθεσε υπόψη των μελών το υπ αριθμ. 11145/16-06-2021 έγγραφο της Δ/νσης Περιβάλλοντος Καθαριότητας & Πρασίνου στο οποίο αναγράφονται:

*Για την αρτιότερη και λειτουργικότερη εξυπηρέτηση της αποκομιδής οργανικών απορριμμάτων και ανακυκλώσιμων υλικών στην πόλη μας, η αρμόδια υπηρεσία του Δήμου επεξεργάστηκε και καθόρισε τις θέσεις των πράσινων και μπλε κάδων στον Καλλικρατικό Δήμο Λιβαδειάς.*

*Κατά την εκπόνηση του σχεδίου χωροθέτησης των πράσινων και μπλε κάδων ελήφθησαν υπόψη οι σχετικές γνωμοδοτήσεις των συμβουλίων των Δημοτικών και Τοπικών Κοινοτήτων του Καλλικρατικού Δήμου Λιβαδειάς.*

*Η χωροθέτηση των κάδων προσωρινής αποθήκευσης απορριμμάτων και ανακυκλώσιμων υλικών εγκρίθηκε με την υπ’ αριθ. 28/2011 απόφαση της Επιτροπής Ποιότητας Ζωής Δήμου Λεβαδέων.*

*Με την υπ’ αριθ. 9//2020 απόφαση της Ε.ΠΟΙ.ΖΩ., αποφασίστηκε η τοποθέτηση ενός κάδου απορριμμάτων έμπροσθεν αδόμητου οικοπέδου στο σημείο 112 της οδού Καραγιαννοπούλου*

*Λόγω της λειτουργίας καταστήματος εστίασης στο σημείο αυτό, η Υπηρεσία προτείνει την απομάκρυνση του κάδου απορριμμάτων και η εξυπηρέτηση των δημοτών θα πραγματοποιείται από τους πλησιέστερους κάδους, οι οποίοι αποτυπώνονται με κουκίδες στο χάρτη που επισυνάπτουμε.*

*Παρακαλούμε για τις δικές σας ενέργειες.*

& κάλεσε το σώμα να τοποθετηθεί/αποφασίσει σχετικά.

-Ο κ. Αρκουμάνης πρότεινε να δοκιμασθεί οι κάδοι να τοποθετούνται μπροστά από πολυκατοικίες με πολλά διαμερίσματα με το σκεπτικό ότι οι κάτοικοι αυτών θα είναι προσεχτικοί, δεν θα αφήνουν σκουπίδια έξω από τους κάδους, θα τα τοποθετούν μέσα σε αυτούς λίγο πριν την αποκομιδή τους από την υπηρεσία καθαριότητας του Δήμου, για να μην επωμιστούν οι ίδιοι τα άσχημα αποτελέσματα αυτών (μυρουδιές κλπ)

- Ο Πρόδρος της ΕΠΟΙΖΩ λαμβάνοντας τον λόγο ενημέρωσε το σώμα ότι σε μικρή ακτίνα επί του σημείου 112 της οδού Καραγιαννοπούλου υπάρχουν τοποθετημένοι πέντε (5) κάδοι ανακύκλωσης & έξι (6) κάδοι απορριμμάτων και αφού λειτουργεί κατάστημα εστίασης στο σημείο αυτό ο κάδος πρέπει να απομακρυνθεί.

Η Επιτροπή Ποιότητας Ζωής αφού έλαβε υπόψη:

1. Το υπ΄αριθμ.11145/16-06-2021 έγγραφο της Δ/νσης Περιβάλλοντος, Καθαριότητας & Πρασίνου με θέμα: *«Εισήγηση για απομάκρυνση κάδου απορριμμάτων»*
2. Το επισυναπτόμενο του εγγράφου σχεδιάγραμμα στο οποίο η υπηρεσία έχει αποτυπώσει τα πλησιέστερα σημεία που βρίσκονται κάδοι.
3. Το γεγονός ότι επί του σημείου 112 λειτουργεί κατάστημα εστίασης
4. Τις διατάξεις του άρθρου 73 του Ν.3852/2010 (Πρόγραμμα ΚΑΛΛΙΚΡΑΤΗΣ,ΦΕΚ 87/Α/2010)
5. Τις διατάξεις του άρθρου 75 του Ν. 3852/2010 (Πρόγραμμα ΚΑΛΛΙΚΡΑΤΗΣ,ΦΕΚ 87/Α/2010,όπως αντικαταστάθηκε με το άρθρο 77 του Ν. 4555/2018,(Πρόγραμμα ΚΛΕΙΣΘΕΝΗΣ,ΦΕΚ 133/Α/2018,στο οποίο προστέθηκε εδάφιο σύμφωνα με το άρθρο 2 του Ν.4623/2019 (ΦΕΚ 134//Α/2019)
6. το άρθρο 10 της απο 11/3/2020 Πράξης Νομοθετικού Περιεχομένου (ΦΕΚ 55/Α/2020)
7. την 18318/13-3-2020 (ΑΔΑ:9ΛΠΧ46ΜΤΛ6-1ΑΕ) εγκύκλιο του Υπουργείου Εσωτερικών
8. Την μεταξύ των μελών συζήτηση
9. Την ψήφο των μελών της ΕΠΟΙΖΩ όπως αυτή διατυπώθηκε και δηλώθηκε δια ζώσης στην τηλεδιάσκεψη.

**ΑΠΟΦΑΣΙΖΕΙ ΟΜΟΦΩΝΑ**

Εγκρίνει την απομάκρυνση του κάδου απορριμμάτων από το σημείο 112 της οδού Καραγιαννοπούλου, για τους λόγους που αναγράφονται στο εισηγητικό της παρούσας.

**Η παρούσα απόφαση πήρε αριθμό 09/2021.**

Ο ΠΡΟΕΔΡΟΣ ΤΗΣ Ε.ΠΟΙ.ΖΩ. ΠΙΣΤΟ ΑΠΟΣΠΑΣΜΑ

Ιωάννης Δ. Ταγκαλέγκας ΛΙΒΑΔΕΙΑ 30/06/2021

Τα Μέλη Ο ΠΡΟΕΔΡΟΣ

Καλογρηάς Αθανάσιος

Σαγιάννης Μιχαήλ

Γιαννακόπουλος Βρασίδας ΙΩΑΝΝΗΣ Δ. ΤΑΓΚΑΛΕΓΚΑΣ

Τσεσμετζής Εμμανουήλ ΔΗΜΑΡΧΟΣ ΛΕΒΑΔΕΩΝ

Τόλιας Δημήτριος

Αρκουμάνης Πέτρος